*RTV SLO: Obrazec št. 8*

**IZJAVE**

Prijavitelj (neodvisni producent) pod odškodninsko in kazensko odgovornostjo

**IZJAVLJAM:**

1) Vsi podatki, ki smo jih posredovali na ta javni poziv, so resnični in točni.

2) Izpolnjujemo vse pogoje za neodvisnega producenta po zakonu, ki ureja medije oz. AV medijske storitve.

3) Na dan prijave na poziv imamo poravnane vse zapadle finančne obveznosti in izpolnjene vse druge obveznosti do RTV SLO.

4) Prijavljamo slovensko AV delo, ki v času prijave na poziv še ni realizirano oz. dokončano in ki je po svoji vsebini skladno s predpisi, ki urejajo področje medijev in medijskih vsebin.

5) Proti prijavitelju ni uveden postopek zaradi insolventnosti ali prisilnega prenehanja po predpisih o finančnem poslovanju, postopkih zaradi insolventnosti in prisilnem prenehanju, oz. ni začet drugi postopek prenehanja prijavitelja po področnem predpisu.

6) Zoper prijavitelja oz. njegovo osebo ni izrečena pravnomočna sodba, ki ima elemente kaznivih dejanj, ki po zakonu o javnem naročanju predstavljajo razloge za izključitev iz postopka.

7) S prijavo (t.j. oddajo dokumentacije) na poziv sprejemam vse pogoje javnega poziva, vključno s predpisi, ki so podlaga za njegovo izvedbo, in kriteriji ocenjevanja, ki so določeni v besedilu poziva. Dovoljujem, da RTV SLO vse posredovane podatke na poziv ustrezno shrani v skladu s predpisi.

8) Na strani prijavitelja ne obstajajo nobene zakonske omejitve, ki bi onemogočale sodelovanje na tem pozivu, in podpisnik zagotavljam, da imam vsa pooblastila za oddajo vloge na poziv. Seznanjen sem in soglašam, da se v primeru izbora prijavljenega filma sklene koprodukcijska pogodba, ki je kot vzorec del dokumentacije poziva.

9) S prijavo na poziv kot prijavitelj zagotavljam RTV SLO, da sem/bom glede obdelave osebnih podatkov seznanil vse sodelujoče pri projektu, še zlasti pa tiste osebe, katerih osebne podatke posredujem na poziv. Hkrati se zavezujem, da bom osebne podatke, ki jih posredujem na RTV SLO, pridobil na zakonit način od vseh oseb, ki jih navajam v prijavi.

10) Izjavljam in za to prevzemam vso odgovornost, da bom v primeru izbora prijavljenega filma pravočasno in ustrezno uredil vsa koprodukcijska razmerja ter materialne pravice soavtorjev, avtorjev prispevkov in izvajalcev pri filmu tako, kot izhaja iz dokumentacije poziva in vzorca objavljene koprodukcijske pogodbe.

Datum: \_\_\_\_\_\_\_\_\_\_\_\_\_\_\_\_\_\_

Podpis:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Žig (če prijavitelj posluje z žigom):